Előterjesztő: Toma Richárd polgármester

Előterjesztést készítette: dr. Hekman Tibor aljegyző

Előzetesen tárgyalja: -

Mellékletek:

1. határozati javaslat – egyszerű többség, **név szerinti szavazás**
2. VE -Pannon Kft árajánla
3. Szerződés módosítása

Elfogadás módja: egyszerű többség

Tárgykört rendező jogszabályok:

- Magyarország helyi önkormányzatairól szóló 2011. évi CLXXX IX. törvény (Mötv.),

- A közbeszerzésekről szóló 2015. évi CXLIII. törvény (Kbt.),

**Előterjesztés**

**közbeszerzési szerződés módosítása**

**Tisztelt Képviselő-testület!**

1. Előzmények:

Bana Község Önkormányzata a közbeszerzési terve alapján nyílt, TOP\_PLUSZ-1.2.1-21-KO1-2022-00040 **A banai Jókai Mór művelődési ház épületének felújítása** tárgykörben nyílt közbeszerzési eljárást folytatott le

2. Szerződésmódosítás

Az E- építési naplóba a következő bejegyzés került:

*“A nagyterem födémszigetelése készül. Az előtér hidegburkolását kérjük leállítani, a régi burkolat eltávolítása során megállapítható, hogy a régi aljzatbeton az épület korábbi aláázása miatt erősen megsüllyedt, teljes keresztmetszetében eltört, teherbírása ezáltal lecsökkent. Javasoljuk T. Megrendelőnek, hogy Kivitelező árajánlata alapján rendelje el az aljzatbeton teljes cseréjét és csak ezután kerüljön sor a hidegburkolásra a későbbi károsodások elkerülése érdekében.”*

A fenti indokok alapján Vállalkozó kérte, hogy a Megrendelő szerződés vállalkozói díját az elengedhetetlenül szükséges pótmunkák értékével módosítsa.

**A pótmunkák díja nettó 966.000 Ft (bruttó 1.227.549Ft), amely költség fedezetét a támogatás biztosítja önkormányzati önerő nem szükséges.**

A közbeszerzési szakértő áttekintette a pótmunkákat és azokat jogszerűnek találta, így a közbeszerzési szerződésmódosítást elkészítette.

Kérem, hogy az előterjesztést megvitatni szíveskedjenek.

Bana, 2025. szeptember 11.

Toma Richárd

polgármester

1. melléklet az előterjesztéshez - határozati javaslat

..**./2025. (IX.15.) sz. Képviselő-testületi határozat:**

Bana Község Önkormányzata a közbeszerzési terve alapján nyílt, TOP\_PLUSZ-1.2.1-21-KO1-2022-00040 **A banai Jókai Mór Művelődési Ház épületének felújítása** tárgykörkörben

2025. január 17. napján kelt szerződésben foglaltak 1. számú módosítását rendeli el a Közbeszerzésekről szóló 2015. évi CXLIII. törvény (Kbt.) 141. § (4) bekezdés c) pontja alapján az alábbiak szerint:

1. A pótmunka díja: nettó 966.000t (bruttó **1.227.549Ft** Ft), a munka díja és a teljesítés határideje egyebekben nem változik az eredeti szerződéses összeghez képest.
2. Felhatalmazza a Polgármestert a szerződés módosítására.

Határidő: 2025. szeptember 16.

Felelős: polgármester